open-index/open-wikipedia-markdown huggingface dataset:
Theodore Illion

**Theodore Illion** tai **Theodor Illion** (1898 – 1984 Salzburg) oli kirjailija ja tutkimusmatkailija. Illionin henkilöstä on saatavilla vain vähän tietoa. Hän kirjoitti neljä kirjaa Tiibetin matkoistaan, joiden todenperäisyyttä ei ole osoitettu. Illion käytti myös pseudonyymejä **Theodor Burang** ja **Th. Nolling**.

Joidenkin varmistamattomien tietojen mukaan Illion olisi syntynyt Kanadassa ja olisi kuulunut Teosofiseen seuraan.

Illionin teosten totuudenmukaisuudesta ollaan monta eri mieltä ja joidenkin mukaan ne ovat lähinnä fiktiota. Illion kuvailee muun muassa Tiibetissä olevaa
maanalaista kaupunkia, josta käsin pimeitä voimia edustava johtaja vaikuttaa koko maailmaan.

## Teokset

* Rätselhaftes Tibet. Hamburg: Uranus-Verlag 1936. 143 s. 
* Tibeter über das Abendland. Salzburg: Ignota-Verlag 1947. 215 s. 
* *Der Arzt in der tibetischen Kultur*, Esslingen/Neckar, Robugen, 1975
* *Die Kunst des Heilens im Fernen Osten - Heilverfahren u. Heilmittel*, Zürich, Origo-Verlag , 1975 

*Englanniksi käännetyt teokset*

* Darkness over Tibet. Rider & Co., London 1937
* In secret Tibet: in disguise amongst lamas, robbers, and wise men, a key to the mysteries of Tibet. Rider & Co., London 1937
* The Tibetan Art of Healing. Robinson and Watkins, 1975. 

## Lähteet

## Aiheesta muualla
* Jürgen Aschoff's International Bibliography of Tibetan Medicine
*Hartmut Walravens: "Briefwechsel Johannes Schuberts mit Bruno Beger und Ernst Schäfer" in NOAG 2004/9
Aarno von Bell

**Aarno Juhani von Bell** (s. 16. kesäkuuta 1938 Miehikkälä) on suomalainen poliitikko ja kunnallisneuvos. Hän oli SDP:n kansanedustaja Oulun läänin vaalipiiristä vuosina 1983–1987 ja 1990–1995.

Koulutukseltaan von Bell on opettaja. Hän työskenteli kansakoulunopettajana Värtsilässä vuosina 1956–1957 ja suoritti kansakoulunopettajan tutkinnon vuonna 1961 Heinolan seminaarissa. Von Bell oli kansakoulunopettajana Savonrannassa 1961–1962, Valtimolla 1962–1966 ja Helsingissä 1966–1967 sekä luokanopettajana ja koulunjohtajana Kajaanissa 1967–1998.

Von Bell valittiin eduskuntaan ensimmäisen kerran vuoden 1983 vaaleissa. Vuonna 1990 hän nousi kansanedustajaksi varapaikalta Matti Ahteen siirryttyä Veikkauksen johtajaksi. Vuoden 1991 vaaleissa von Bell valittiin jatkokaudelle. Eduskuntatyössä von Bell oli lukuisien valiokuntien jäsenenä, muun muassa sivistys-, maatalous- ja puolustusvaliokunnassa. Hän on perehtynyt maanpuolustuksellisiin kysymyksiin muun muassa lukuisilla kursseilla. Sotilasarvoltaan hän on vääpeli.

Von Bell harrastaa muun muassa paikallishistorian tutkimusta sekä kansainvälisiä ystävyyssuhteita. Hän on toiminut Suomi–Venäjä-Seuran Kajaanin osaston puheenjohtajana. Hän on naimisissa ja hänellä on neljä tytärtä.

## Lähteet
Kuopion Käsityö- ja Tehdasseuruus

**Kuopion Käsityö- ja Tehdasseuruus ry** on Kuopiossa toimiva yrittäjäyhdistys. Yhdistys sai alkunsa vuonna 1868, jolloin ammattikuntalaitos lakkautettiin ja Kuopion käsityöläiset perustivat 14. toukokuuta Kuopion Käsityöläisseuruus -nimisen yhdistyksen. Yhdistyksen mukaan se oli Suomen ensimmäinen käsityöläisyhdistys ja samalla vanhin yrittäjäyhdistys. Turkuun perustettiin vastaava yhdistys päivää myöhemmin 15. toukokuuta ja Helsinkiin 15. kesäkuuta samana vuonna. Vuonna 1896 yhdistyksen nimeksi tuli Kuopion Käsityö- ja Tehdasseuruus, kun mukaan tulivat myös  tehtailijat.

Yhdistys on Suomen Yrittäjät -järjestön jäsen, ja Savon Yrittäjien paikallisyhdistys.

## Lähteet
*Viikkosavo, 24.11.2007, Palkitsevaa onnistumisen kautta

### Viitteet
Neustinen ja frastinen

**Neustinen** ja **frastinen** ovat R. M. Haren teoksessaan *The Language of Morals* (1952) esittelemiä kielifilosofisia termejä. 

*Frastinen* viittaa siihen lauseen osaan, joka on yhteinen eri tapaluokassa esitetyille lauseille. Esimerkiksi lauseissa ”ovi on suljettu”, ”sulje ovi”, ”onko ovi suljettu?” ja ”alkaisiko se ovi jo vähitellen sulkeutua!” on yhteinen sisältö ovesta ja sulkeutumisesta. Termi frastinen on johdettu kreikan kielen sanasta *frazein*, joka tarkoittaa ”ilmaista”, ”osoittaa”.

*Neustinen* viittaa niihin ilmaisuihin, jotka liitetään frastiseen osaan ilmaisemaan tapaluokkaa: väittämää, imperatiivia, kysymystä ja niin edelleen. Termi on johdettu kreikan kielen sanasta *neúō*, joka tarkoittaa ”antaa merkki”, ”nyökätä (myöntyvästi)”.

Frastisessa osassa on siis kyse ilmaisun deskriptiivisestä tekijästä, ja neustisessa sen illokutionaarisesta tekijästä eli puhujan tarkoitusta osoittavasta tekijästä. Formaali logiikka on kiinnostunut lähes pelkästään frastisesta, ja esimerkiksi loogiset konnektiivit ovat osa frastista.

## Lähteet
Paralleeliaksiooma

**Paralleeliaksiooma**, *paralleelipostulaatti* eli *yhdensuuntaisaksiooma* on euklidisen geometrian aksiooma. Sen mukaan:

Annetun suoran ulkopuolella olevan pisteen kautta kulkee aina yksi ja vain yksi annetun suoran kanssa yhdensuuntainen suora, toisin sanoen sellainen suora, joka kuuluu samaan tasoon mutta ei leikkaa annettua suoraa. 


## Loogisesti yhtäpitäviä muotoiluja

Aksiooma voidaan esittää monessa keskenään loogisesti yhtäpitävässä muodossa. Edellä esitetty muotoilu tunnetaan myös nimellä *Playfairin aksiooma*, skotlantilaisen matemaatikon John Playfairin mukaan. Euklideen alkuperäisessä teoksessa aksiooma oli kuitenkin muotoiltu näin:


Jos suora leikkaa kaksi muuta suoraa siten, että sisäpuolisten, leikkaajan samalla puolella olevien kulmien summa on vähemmän kuin kaksi suoraa kulmaa, siinä tapauksessa nämä kaksi suoraa riittävän kauas jatkettuina leikkaavat myös toisensa sillä puolella, jossa sanottujen kulmien summa on pienempi kuin kaksi suoraa kulmaa. 


Voidaan osoittaa, että nämä kaksi muotoilua ovat keskenään yhtäpitävät.

Aikojen kuluessa useat matemaatikot yrittivät selvittää, voitaisiinko paralleeliaksiooma todistaa geometrian muiden aksioomien avulla. Osoittautui kuitenkin, että jokaisessa sellaisessa yrityksessä käytettiin, tietoisesti tai tiedostamatta, hyväksi jotakin olettamusta, joka on yhtäpitävä paralleelipostulaatin kanssa ja jota ei ilman sitä voida todistaa pelkästään Eukleideen muiden aksioomien avulla.  Tällaisia olettamuksia, jotka näin ollen voitaisiin käsittää myös paralleeliaksiooman vaihtoehtoisiksi muotoiluiksi, ovat esimerkiksi seuraavat:

# Jokaisen kolmion kulmien summa on 180°.
# On olemassa kolmio, jonka kulmien summa on 180°.
# Kaikilla kolmioilla kulmien summa on sama.
# On olemassa kolmioita, jotka ovat yhdenmuotoisia, mutta eivät yhteneviä.
# Jokaisen kolmion ympäri voidaan piirtää ympyrä.
# Jos suunnikkaan kulmista kolme on suoria kulmia, neljäskin on.
# On olemassa nelikulmio, jonka kaikki kulmat ovat suoria.
# On olemassa kaksi suoraa, joiden keskinäinen etäisyys on vakio.
# Jos kaksi suoraa kumpikin ovat yhdensuuntaisia erään kolmannen suoran kanssa, ne ovat myös keskenään yhdensuuntaisia.
# Jos suora leikkaa toisen kahdesta yhdensuuntaisesta suorasta ja on molempien kanssa samassa tasossa, se leikkaa toisenkin. 
# Suorakulmaisessa kolmiossa hypotenuusan neliö on yhtä suuri kuin muiden sivujen neliöiden summa (Pythagoraan lause).
# Kolmion pinta-alalla ei ole ylärajaa.
# Jos nelikulmiossa kaksi vierekkäistä kulmaa on suoria ja niistä alkavat kaksi vastakkaista sivua yhtä pitkiä, sen kaikki kulmat ovat suoria (Saccherin nelikulmio). 

Lopulta 1800-luvulla kuitenkin osoitettiin, että se on loogisesti muista aksioomista riippumaton. Onkin kehitetty myös epäeuklidinen geometria, jossa paralleeliaksiooma ei ole voimassa.

## Lähteet
Erik Justander

**Erik Justander** eli **Eerik Juust** (noin 1623 Turku – 10. marraskuuta 1678 Mynämäki) oli kirkkoherra ja Turun akatemian runousopin professori. 

Justander varttui luultavasti kasvattipoikana raatimies Henrik Tavastin perheessä ja pääsi ylioppilaaksi vuoteen 1645 mennessä. Valmistuttuaan filosofian maisteriksi 1653 hän toimi kreivi Johan Oxenstiernan kirjastonhoitajana 1654 ja Turun akatemian runousopin professorina vuosina 1655–1667. Vuonna 1667 Justanderista tuli Mynämäen kirkkoherra ja hän oli tässä virassa kuolemaansa saakka.

Justander kirjoitti muisto-, hauta- ja onnittelurunoja suomeksi, ruotsiksi ja latinaksi nimellä *Erik Juusti*. Hän myös suomensi ensimmäisen suomen kielellä esitetyn näytelmän *Tuhlaaja-pojasta*, joka esitettiin uuden rehtorin astuessa virkaan Turun akatemiassa vuonna 1650. Näytelmä on kadonnut. Hän oli myös ensimmäinen varsinainen asetusten suomentaja (1655–1667). 

## Lähteet
* 
* Helsingin yliopiston opettaja- ja virkamiesmatrikkeli 1640–1917 H-O
Simmie Knox

**Simmie Lee Knox** (s. 18. elokuuta 1935 Aliceville, Alabama, Yhdysvallat) on yhdysvaltalainen taidemaalari. Hän on maalannut muun muassa viralliset Valkoinen talo -maalaukset Yhdysvaltain presidentti Bill Clintonista ja tämän vaimosta Hillary Clintonista.

Knox on afroamerikkalainen.

## Lähteet
### Viitteet

## Aiheesta muualla
* Simmie Knoxin Internet-sivut
Yhdistynyt kuningaskunta yleisurheilun sisäratojen maailmanmestaruuskilpailuissa 2008

**Yhdistynyt kuningaskunta** osallistui **[[yleisurheilun sisäratojen maailmanmestaruuskilpailut 2008|Valencian sisäratojen MM-kisoihin 2008]]**. Joukkueen ensimmäinen osa julkistettiin 12. helmikuuta 2008 ja lopullinen joukkue 26. helmikuuta 2008.

Yhdistyneen kuningaskunnan yleisurheiluliiton valintakomitean tiedotteessa mainittiin, ettei komitea olisi millään halunnut valita kisoihin dopingista aiemmin kärähtänyttä Dwain Chambersia, vaan olisi mieluummin lähettänyt kisoihin jonkun nuoren sprintterin hakemaan kokemusta Pekingin olympialaisia varten. Lopulta valintakomitean oli kuitenkin valittava Chambers, sillä hän voitti karsintakilpailun.

## Joukkue
### Miehet
* 60 metrin juoksu: Dwain Chambers, Simeon Williamson, varalla Rikki Fifton
* 400 metrin juoksu: Richard Buck, Steve Green
* 800 metrin juoksu: Richard Hill, Damien Moss
* 1 500 metrin juoksu: James McIlroy, Michael East, varalla James Brewer
* 3 000 metrin juoksu: Mo Farah, Nick McCormick
* 60 metrin aitajuoksu: Allan Scott
* Korkeushyppy: Samson Oni
* Seiväshyppy: Steve Lewis
* Pituushyppy: Chris Tomlinson
* Kolmiloikka: Phillips Idowu
* Kuulantyöntö: Carl Myerscough
* 4 x 400 metrin viestijuoksu: Richard Buck, Steve Green, Rob Tobin, Nick Leavey, Debo Ademuyewo, Dale Garland

### Naiset
* 60 metrin juoksu: Laura Turner, Jeanette Kwakye, varalla Montell Douglas
* 800 metrin juoksu: Jenny Meadows, Marilyn Okoro
* 1 500 metrin juoksu: Jemma Simpson, Susan Scott
* 3 000 metrin juoksu: Helen Clitheroe, Lisa Dobriskey
* 60 metrin aitajuoksu: Sarah Claxton
* Seiväshyppy: Kate Dennison
* Viisiottelu: Kelly Sotherton

## Tulokset
### Miehet

### Naiset

## Lähteet
J. A. Bergman

**Johan Albert (J. A.) Bergman** (4. tammikuuta 1844 Lapväärtti – 3. lokakuuta 1924 Helsinki) oli suomalainen opettaja ja kirjailija. Hän käytti myös nimimerkkiä *J. A. B*.

Bergmanin vanhemmat olivat kappalainen, varapastori Johan August Bergman ja Hedvig Kristina Basilier. Hän pääsi ylioppilaaksi Vaasan lukiosta 1862 ja opiskeli Helsingin yliopistossa valmistuen filosofian kandidaatiksi ja maisteriksi 1869. Bergman toimi Oulussa opettajana 1871–1886 ja Pietarsaaren ruotsalaisen alkeiskoulun ja reaalikoulun ruotsin, suomen ja uskonnon kollegana 1886–1898. Hän oli ''Pohjois-Suomi'' -lehden päätoimittajana 1876–1877. Viimeiset parikymmentä vuottansa hän eli eläkkeellä Hämeenlinnassa.

Bergmanin esikoisteos ”runollinen kalenteri” *Kalervo* (1871) sisälsi hänen omia runojaan sekä Kalevalasta ja Kantelettaresta mukailtuja runoja. Kirjassa oli mukana myös maalaisnäytelmä *Halut älyn pettää* ja yksi esitelmä. Samana vuonna Bergman julkaisi myös Kirjallisessa Kuukausilehdessä Homeroksen Ilias-eepoksesta tekemänsä käännösharjoitelman *Hektorin vainomus ja kuolo*. Hän kirjoitti myös runoja Joukahainen-lehteen  ja Kirjalliseen Kuukauslehteen.

Bergmanin tunnetuin teos, 1881 ilmestynyt romaani *Nevalaiset*, käsitteli nurmeslaisten talonpoikien kapinaa veronkantaja Simo Affleckia vastaan vuonna 1710. Romaaniin liittyi romanttisena aineksena Juhani Nevalaisen ja Elsa Sormuisen lemmentarina.

Vuonna 1902 Bergman julkaisi toisen historiaan sijoittuvan kertomuksensa *Sulikki* joka kertoi pakanallisen hämäläisnoidan Kammon tyttären Sulikin tuhoisaksi osoittautuvan lemmentarinan. Tapahtumat sijoittuivat piispa Tuomaan aikaan vuoteen 1238. Bergman oli aiemmin julkaissut myös Pohjanmaalle sijoittuvan kansankuvauksen *Aunolan emäntä* jonka aiheena oli Aumolan talon rikkaan emännän petollinen lapsenomistusjuttu ja siitä seuraava häpeä.

Bergman oli naimisissa 1876–1919 Amanda Karolina Olinin (k. 1919) kanssa.

## Teoksia
* *Kalervo : Runollinen Kalenteri*, tehnyt J. A. B. Oulu 1871
* *Nevalaiset : historiallis-romantillinen kertomus Itä-Suomesta*. Oulun kirjapaino, Oulu 1881 (ilmestyi 1916 Kariston kustantamana nimellä *Nurmeksen kapina, historiallinen kertomus Itä-Suomesta*)
* *Aumolan emäntä*, novelli, kirjoittanut J. A. B. WSOY 1885
* *Lyhyt selitys mailman rakennuksesta*, kirj. J. A. B. Kansanvalistus-seuran toimituksia 51. Kansanvalistus-seura, Helsinki 1886
* *Kertomuksia*. K. F. Kivekäs, Oulu 1889
* *Sulikki : kertomus pakanuuden viimeajoilta Hämeessä*. Boman & Karlsson, Hämeenlinna 1902

## Lähteet
* J. A. Bergman SKS:n kirjailijamatrikkelissa (Arkistoitu versio)
* 
* Kirjasampo.fi: J. A. Bergman
* O. A. Kallio : Uudempi Suomalainen kirjallisuus, edellinen osa. WSOY 1911, s. 128

## Viitteet

## Aiheesta muualla

* Vapaasti ladattavia J. A. Bergmanin e-kirjoja Projekti Lönnrotilta sekä Project Gutenbergiltä
* Digi.fi: Kertomuksia
Symphony of Enchanted Lands

**Symphony of Enchanted Lands** on power metal -yhtye Rhapsodyn vuonna 1998 julkaistu studioalbumi. Albumilta julkaistiin yhtyeen historian ensimmäinen single Emerald Sword. Kappaleista konserttien vakionumeroita ovat edelleen Wisdom of the Kings ja Emerald Sword, joista jälkimmäinen toimii usein päätöskappaleena.

Albumilla on alkuaikojen demoilta kappaleet Eternal Glory ja Riding the Winds of Eternity, jonka nimi tosin oli alun perin Holy Wind. Kappaleesta Emerald Sword julkaistiin yhtyeen ensimmäinen musiikkivideo, joka oli pääasiassa konserttivideo.

## Kappaleet
# "Epicus Furor"  – 1:14       
# "Emerald Sword"  – 4:21       
# "Wisdom of the Kings"  – 4:28       
# "Heroes of the Lost Valley"  – 2:04 
#: I. "Entering the Waterfalls Realm"
#: II. "The Dragons Pride"      
# "Eternal Glory"  – 7:29       
# "Beyond the Gates of Infinity"  – 7:23       
# "Wings of Destiny"  – 4:28       
# "The Dark Tower of Abyss"  – 6:46       
# "Riding the Winds of Eternity"  – 4:13       
# "Symphony of Enchanted Lands"  – 13:16
#: I. "Tharos' Last Flight"
#: II. "The Hymn of The Warrior"
#: III. "Rex Tremende"
#: IV. "The Immortal Fire"

## Kokoonpano
*Fabio Lione – laulu
*Luca Turilli – kitara
*Alex Staropoli – kosketinsoittimet
*Alessandro Lotta – basso
*Daniele Carbonera – rummut

### Vierailijat
*kuorot – Don Kosaken, Thomas Rettke, Robert Hunecke-Rizzo, Ricky Rizzo, Cinzia Rizzo, Tatiana Blocn, Davide Calabrese, Michele Mayer, Giuliano Tarlon, Cristiano Adacher, Manuel Staropoli, Fabio Lione, Alex Staropoli, Luca Turilli, Helmstedter Kammerchor
*Constanze Backes – laulu kappaleessa Symphony Of Enchanted Lands
*Sir Jay Lansford – puhutut osuudet
*Erik Steenbock – marssirummut
*Manuel Staropoli – barokkinokkahuilut ja -oboe
*Mattnias Brommann, Ulrike Wildenhof, Almut Schlicker, Stefanie Holk, Friedrike Bauer, Matthias Brommann – viulut
*Claas Harders – viola da gamba
*Marie-Theres Strumpf, Cosima Bergk, Jan Larsen – alttoviulut
*Hagen Kuhr – sello
*Andre Neygenfind – kontrabasso
*Stefan Horz – cembalo
*Sascha Paeth – akustiset kitarat, mandoliini, balalaikka

## Aiheesta muualla
* 
*
Uzumaki

**Uzumaki** () on vuonna 2000 julkaistu japanilainen kauhuelokuva, joka perustuu Junji Iton samannimiseen mangaan. Se on Higuchinskyn ensimmäinen elokuvaohjaus. Elokuva sijoittuu japanilaiseen Kurōzu-chon () kaupunkiin, jossa yliluonnolliset spiraalit ottavat vallan.

## Tarina

Tapahtumat sijoittuvat japanillaiseen Kurōzu-chon kaupunkiin jossa päähenkilö Kirie (Eriko Hatsune) on myöhässä koulusta, ja kiirehtii että ehtisi ajoissa. Koulumatkalla hän tapaa samalla luokalla olevan pojan, Shuichin (Fhi Fan) isän Saiton (Ren Osugi) jolla on pakkomielle spiraaleista, niin kuin monilla muillakin. Shuichin isä on kuvaamassa talon seinällä ryömiviä etanoita, joiden kuoressa on spiraali.

Aluksi pakkomielle spiraaleista leviää kaupungissa hitaasti, mutta myöhemmin alkaa tapahtumaan kuolemia joissa uhri kuolee niin että siihen liittyy spiraali kuten: kierimällä alas kierreportaita, pyörimällä pesukoneessa tai auton eteen hyppäävän lapsen kuolema  pyörimällä eturenkaassa.

## Näyttelijät

Lähde: 

Elokuvan tunnusmusiikkina on Do As Infinity -yhtyeen kappale ”Raven”.

Elokuvassa ja mangassa on erilaiset loppuratkaisut, koska elokuva ehdittiin tehdä ennen kuin manga oli kokonaan julkaistu.

## Lähteet

## Aiheesta muualla
* 
* 
*
Psicosis & Super Crazy

**Psicosis & Super Crazy** ovat kaksi entistä team-toveria World Wrestling Entertainmentin RAW-brändissä. Heidät tunnettiin paremmin nimellä Mexicool's. He ovat 175-senttisiä ja 90-kiloisia. 

## Ura
He olivat ajallaan hyvin tehokas tiimi ja voittivat monia suuria nimiä, kuten The Great Khalin luovutus-voitolla, muutoin he eivät ole voittaneet häntä koskaan. Mestaruuksia heille ei koskaan kertynyt.
Jääkiekon SM-liigakausi 1983–1984

**Kausi 1983–1984** oli **[[Jääkiekon SM-liiga|jääkiekon SM-liigan]]** yhdeksäs kausi. Tappara voitti sekä runkosarjan että koko liigan mestaruuden. Hopeaa sai Ässät ja pronssia Kärpät. Matti Hagman voitti kauden 1982–1983 tavoin runkosarjan pistepörssin. HPK teki liigassa lyhyen yhden kauden visiitin ja putosi I divisioonaan, josta Lukko nousi takaisin. Kauden erikoisuus oli se, että Suomen olympiajoukkue kohtasi jokaisen liigajoukkueen kertaalleen valmistautuessaan Sarajevon talviolympialaisiin, ja seurojen osalta nämä ottelut laskettiin mukaan sarjataulukkoon.

## Runkosarja

Olympiajoukkue pelasi 10 ottelua, joista se voitti 4, pelasi tasan 2 ja hävisi 4 maalisuhteella 41–38.

### Pistepörssi

## Pudotuspelit

### Puolivälierät

### Välierät

### Pronssiottelut

### Loppuottelut

### Pistepörssi

## Liigakarsinta

## Palkinnot

## Lähteet
* Hockey Archives
* (tilastot)
* (palkinnot)
* Urheilun vuosikirja 1984-85 ()

## Aiheesta muualla
* Vuoden 1984 finaali Elävässä arkistossa
Indeksikaalisuus

**Indeksikaalisuus** (tai *indeksisyys*) on kielellinen ilmiö, jossa merkki viittaa kontekstiinsa ja ilmaisee siitä jotakin.

Indeksikaalisen ilmaisun eli indeksin merkitys riippuu osittain sen esittämisyhteydestä ja voi vaihdella yhteydestä toiseen. Indeksikaalisia voivat olla esimerkiksi deiktiset ilmaukset, kuten persoonapronominit (minä, sinä, hän, se jne.), demonstratiivit (tämä, tuo), ajankohtaan viittaavat ilmaisut (nyt, tänään, eilen) sekä paikkaan viittaavat ilmaisut (täällä, tuolla).

Indeksisiä merkityksiä kantavat myös ei-referentiaaliset eli tarkoitteettomat kielelliset merkit, kuten puheen prosodiset piirteet, murrepiirteet tai erilaiset keskustelun osallistujien välisiä suhteita ilmaisevat kielelliset keinot. 

## Katso myös
* Ajattelu, kieli, merkitys
* Ikoni, indeksi ja symboli semiotiikassa

## Lähteet
Péter Lékó

**Péter Lékó** (, s. 8. syyskuuta 1979 Subotica, Jugoslavia) on  unkarilainen shakin suurmestari. Hänestä tuli suurmestari 14-vuotiaana vuonna 1994, mikä oli silloin maailmanennätys.

## MM-haastaja

Niin sanotun Prahan sopimuksen mukaan, jonka tarkoitus oli yhdistää kahteen leiriin jakautunut shakin maailmanmestaruustitteli, Lékón voitto Dortmundin turnauksessa 2002 oikeutti hänet haastamaan Vladimir Kramnik shakin klassisesta maailmanmestaruudesta. Voittaja pelaisi myöhemmin FIDE:n maailmanmestaria vastaan. Useiden viivytysten jälkeen ottelu pelattiin 25. syyskuuta – 18. lokakuuta Brissagossa, Sveitsissä 2004. Lékó johti ottelua pisteellä, kun vain yksi peli oli pelaamatta. Kramnik voitti viimeisen pelin tasoittaen ottelun tulokseen 7–7, mikä oikeutti hänet säilyttämään mestaruutensa.

Lokakuussa 2005 Lékó pelasi FIDE:n MM-turnauksessa San Luisissa, Argentiinassa sijoittuen viidenneksi kahdeksasta pelaajasta.

Touko–kesäkuussa 2007 Lékó pelasi MM-ehdokasotteluissa, joissa hän kukisti Mihail Gurevitšin ja Jevgeni Barejevin. Näin hän selviytyi Méxicossa samana vuonna pelattuun varsinaiseen MM-turnaukseen, jossa hän tuli neljänneksi.

## Chess960
Lékó voitti niukasti Michael Adamsin kahdeksan pelin Chess960-lajin ottelussa, joka pelattiin Mainzin turnauksen yhteydessä 2001. Saavutuksen ansiosta monet pitävät häntä lajin ensimmäisenä maailmanmestarina. Asiasta on vastakkaisiakin näkemyksiä, koska avoimia ehdokasotteluita ei ollut. Lékó hävisi tittelinsä ottelussa Pjotr Svidlerille 2003.

## Pelityyli
Lékó on äärimmäisen vakaa pelaaja ja häntä pidetään yhtenä maailman vaikeimmista pelaajista voittaa. Häntä on kritisoitu varovaisesta pelistä, "tappajavaiston" puuttumisesta ja taipumuksesta tasapeleihin. Valkeilla Lékó pelaa melkein aina 1.e4 ja mustilla hän pelaa usein sisilialaista puolustusta tai Grünfeldin puolustusta. Hänet tunnetaan myös erinomaisesta loppupelitekniikastaan.

## Lähteet

## Aiheesta muualla

* Péter Lékón viralliset kotisivut 
* 
*
Jääkiekon SM-liigakausi 1982–1983

**Kausi 1982–1983** oli **[[Jääkiekon SM-liiga|jääkiekon SM-liigan]]** kahdeksas kausi. Runkosarjan voitti Jokerit, mutta HIFK voitti Suomen mestaruuden jätettyään Jokerit finaaleissa toiseksi. Ilves ylsi pronssille. Runkosarjan ja pudotuspelien paras pistemies oli HIFK:n Matti Hagman. Lukko putosi I-divisioonaan, josta liigaan nousi HPK.

## Runkosarja

:Uusintaottelu toiseksi viimeisestä sijasta: Kärpät – Kiekkoreipas 2– 7

### Pistepörssi

## Pudotuspelit

### Puolivälierät

### Välierät

### Pronssiottelut

### Loppuottelut

### Pistepörssi

## Liigakarsinta

## Palkinnot

## Lähteet
* Hockey Archives
* (tilastot)
* (palkinnot)
* Urheilun vuosikirja 1983 ()
William Howard Stein

**William Howard Stein** (25. kesäkuuta 1911 New York − 2. helmikuuta 1980 New York) oli yhdysvaltalainen biokemisti. Hän sai Nobelin kemianpalkinnon vuonna 1972 ribonukleaasin ja deoksiribonukleaasin rakenteen selvittämisestä. Stein jakoi palkinnon Christian Anfinsenin ja Stanford Mooren kanssa.

Stein suoritti perustutkinstonsa kemiasta Harvardissa vuonna 1933, ja aloitti siellä jatko-opiskelijana. Kokemus oli hänelle huono, mutta onneksi häntä rohkaistiin vaihtamaan alaa. Biokemian opinnot Columbian yliopistossa olivat motovoivia, opettavaisia ja menestyksekkäitä. 

Stein väitteli tohtoriksi vuonna 1938 ja aloitti samana vuonna työnsä Rockefeller-instituutissa. Työtoverinsa Standford Mooren kanssa hän selvitti vuosien 1949 ja 1963 välillä, miten ribonukleaasi toimii ruoansulatuksen katalyyttinä. He kehittivät menetelmiä, joilla proteiineista voidaan analysoida aminohappoja ja peptideitä, ja käyttivät noita menetelmiä ribonukleaasin rakenteen määrittämiseen. He selvittivät myös kaksi kertaa monimutkaisemman molekyylin, deoksiribonukleaasin, rakenteen. Tästä työstä he saivat Nobelin palkinnon vuonna 1972.

## Lähteet

## Aiheesta muualla
*Steinin omaelämäkerta Nobel-säätiön sivuilla
Kirjain (lehti)

**Kirjain** oli vuonna 2006 perustettu kirjallisuuteen pohjaava kulttuurilehti. Sitä julkaisi Cube Libri Oy, jonka omistaja oli Harto Pasonen. Sen ilmestymiskerrat vaihtelivat kahdesta kuuteen vuodessa. Lehden alkuperäinen nimi KirjaIN muuttui lehden uudistuksen yhteydessä vuonna 2011 muotoon Kirjain. 

Lehti lopetettiin 2012 kirja-alan rakennemuutosten aiheuttamien taloudellisten vaikeuksien vuoksi. Lehden viimeinen numero oli syksy 2012.

Lehden ensimmäinen päätoimittaja Mari-Leena Kuosa linjasi lehden tavoitteeksi täyttää Helsingin Sanomien ja Parnasson väliin jäävä aukko.

Kirjaimen päätoimittajia olivat Mari-Leena Kuosa, Harto Pasonen, Rory Winston, Torsti Lehtinen, Ville Hänninen ja Hannele Salminen.

## Lähteet

## Aiheesta muualla
* Lehden kotisivu Internet Archivessa.
Naapurintyttö

**Naapurintyttö** on arkkityyppinen fiktiivisissä tarinoissa esiintyvä perushahmo. Naapurintyttö edustaa stereotyyppistä käsitystä tutusta ja turvallisesta, ”tavallisesta” nuoresta naisesta. 

Elokuvissa ja kirjallisuudessa tyypillinen naapurintyttö on avoin, hyväsydäminen, hyväntuulinen ja mutkaton, ja hän on usein jo lapsuudesta tuttu protagonistille. Tarinoissa naapurintyttö edustaa usein ihanteellisesti kuvattua puhdasta naiseutta vastakohtana muille stereotyyppisille naishahmoille, kuten femme fatalelle. Olemukseltaan naapurintyttö on viehättävä ja sympaattinen.

Naapurintyttö on suosittu hahmo varsinkin yhdysvaltalaisissa valtavirran elokuvissa, joissa hahmo on päähenkilön romanttisten päämäärien kohde.

## Naapurintyttöjä elokuvissa ja kirjallisuudessa
* Mary Bailey (Ihmeellinen on elämä)
* Lana Lang (Teräsmies-sarjakuvat ja Smallville-tv-sarja)
* Mary Jane Watson (Hämähäkkimies)
* Ginny Weasley (Harry Potter)
* Elina Kivivuori (Täällä Pohjantähden alla)

## Lähteet
Sumuhai

**Sumuhai** (*Carcharhinus obscurus*) on jopa neljän metrin pituiseksi kasvava hai, jota tavataan maailmanlaajuisesti lämpimillä merialueilla pintavesistä 500 metrin syvyyteen. Se on useimpien muiden härkähaiden heimon lajien tapaan hoikkaruumiinen ja teräväkuonoinen. Selkäpuoli on harmaa tai ruskea ja vatsa valkoinen.

## Ravinto
Sumuhain pääravintoa ovat pienet parvikalat kuten sardiinit, mutta myös kookkaammat eläimet kuten tonnikalat ja pienemmät hait ja rauskut voivat joutua saaliiksi.

## Lisääntyminen
Sumuhainaaraat tulevat sukukypsiksi 21 vuoden ikäisinä jolloin niiden pituus on 3 metriä ja koiraat 19-vuotiaina ja 2,9-metrisinä. 
Parittelu tapahtuu 3 vuoden välein kesä-ja heinäkuun tai joulu-ja tammikuun välisenä aikana. Naaras synnyttää 16 kuukauden kantoajan jälkeen kerralla 6-14 poikasta. Syntyessään niiden pituus on 95 cm.

## Lähteet

## Aiheesta muualla
*ITIS: Carcharhinus obscurus 
*
*University of Michigan, Animal Diversity Web (ADW): Carcharhinus obscurus, Shovelnose
Leptostraca

**Leptostraca** on kuoriäyriäisten alaluokan **Phyllocarida** ainoa nykyisin elossa oleva lahko. Ne ovat pieniä merenpohjan äyriäisiä. Tieteellinen nimi Leptostraca tarkoittaa ohutkuorista.

Leptostraca-lahkon lajeja tavataan kaikista maapallon valtameristä. Ne ovat suodattajaeläimiä, jotka siivilöivät tarvitsemansa ravinnon merivedestä. Ne ovat varsin pieniä, yleensä 5–15&nbsp;mm pitkiä, yhtä 40&nbsp;mm:n mittaan kasvavaa lajia lukuun ottamatta. Niiden päässä on varrelliset verkkosilmät, kaksi paria tuntosarvia (yhdet yksi- ja toiset kaksihaaraiset) ja parilliset puremaleuat, mutta ei leukaraajoja. Niiden pään ja keskiruumiin peittää suurehko, sivuilta litistynyt ja periaattessa kaksiosainen selkäkilpi eli carapax. Takaruumiissa on kahdeksan jaoketta, joista kuuteen kiinnittyy uimaraajat. Pyrstö päättyy kaksihaaraiseen hankomaiseen furcaan.

Leptostraca-äyriäisiä tunnetaan alle 40 lajia. Suurin osa kuuluu *[[Nebalia]]*-sukuun, ja niistä tunnetuin on Pohjois-Atlantin *[[Nebalia bipes]]*.

## Lähteet
Luettelo Suomen syvimmistä järvistä

**Luettelo [[Suomi|Suomen]] syvimmistä [[järvi]]stä.**

## Lähteet
*Hakala, Jari & Kuusisto, Esko: *Sadan metrin metsästys*. Teoksessa  

## Aiheesta muualla
* Järvitilastot/Syvimmät järvet; Järviwiki
* Toisenlaisia syvyystietoja:
Rafael Koskimies

**Kaarlo Rafael Koskimies** (vuoteen 1926 **Forsman**; 9. helmikuuta 1898 Savonlinna – 19. marraskuuta 1977 Helsinki) oli suomalainen kirjallisuudentutkija. Hän oli Helsingin yliopiston kotimaisen kirjallisuuden dosentti vuosina 1926–1939 ja estetiikan ja nykykansain kirjallisuuden professori vuosina 1939–1961.

Koskimies toimi *Aika*-lehden toimitussihteerinä, *Uuden Suomen* toimittajana sekä Valvoja-Ajan päätoimittajana 1930-luvulla.

Rafael Koskimiehen isä oli lehtori ja tietosanakirjamies Jaakko Forsman nuorempi, jonka setiä olivat valtiomiehet Jaakko Forsman vanhempi ja Yrjö Sakari Yrjö-Koskinen. Hänen puolisonsa oli voimistelunopettaja ja kirjailija Airi Koskimies, o.s. Heikinheimo, jonka isä oli lääkintöneuvos Oskari Heikinheimo.

## Teoksia
### Kirjoittanut
* *Elävä kansalliskirjallisuus I–III*. 1944–1949
* *Maailman kirjallisuus I–IV*. 1963–1965
* 
* *Suomen lotta: katsaus lottajärjestön toimintaan* (yhdessä puolisonsa Airi Koskimiehen kanssa). 1964

### Toimittanut
* 

## Lähteet
* Helsingin yliopiston opettaja- ja virkamiesluettelo 1918–2000
* Historiallisia humanisteja – Rafael Koskimies
* 

### Viitteet

## Aiheesta muualla
* Rafael Koskimies 375 humanistia -sivustolla 16.5.2015. Helsingin yliopiston humanistinen tiedekunta.
* Kirjallisuudenprofessori kodissaan, Kuva, 24.05.1939, nro 11, s. 22, Kansalliskirjaston digitaaliset aineistot
Thuy Trang

**Thuy Trang** (; 14. joulukuuta 1973 – 3. syyskuuta 2001) oli amerikanvietnamilainen näyttelijä, joka esiintyi muun muassa televisiosarjassa *[[Power Rangers (televisiosarja)|Power Rangers]]*. Hän kuoli liikenneonnettomuudessa. Trang näytteli Kalia elokuvassa *[[Crow II – Enkelten kaupunki]]*.

## Filmografia
* *[[Power Rangers* (televisiosarja)|Power Rangers]]* (1993–1994)
* *Spy Hard – lupa läikyttää* (1996)
* *Crow II – Enkelten kaupunki'' (1996)

## Lähteet
Ray Parker Jr.

**Ray Parker Jr.** (s. 1. toukokuuta 1954 Detroit) on yhdysvaltalainen muusikko. Parkerin tunnetuimpiin kappaleisiin kuuluu *[[Haamujengi]]*-elokuvan tunnusmusiikki *[[Ghostbusters (kappale)|Ghostbusters]]*, jonka hän toimitti taustamusiikiksi. Pian kappaleen ilmestymisen jälkeen Parker sai plagiointisyytteen Huey Lewis and the News , mutta asia sovittiin oikeuden ulkopuolella. Kappale sai todella suurta suosiota ja on kuultu monissa elokuvissa ja televisiosarjoissa.

## Lähteet

## Aiheesta muualla
* Ghostbusters Radio.Blog.Clubissa.
Finn Taylor

**Finn Taylor** (s. 4. heinäkuuta 1958) on yhdysvaltalainen elokuvaohjaaja ja -käsikirjoittaja. Hänen tuotantoonsa kuuluvat elokuvat *Pontiacilla kuuhun* (1994), *Dream with the Fishes* (1997), *Cherish* (2002) ja *Darwin Awards* (2006). 

Taylor syntyi Oaklandissa, Kaliforniassa. 

## Aiheesta muualla
*
Stephanie Romanov

**Stephanie Romanov** (s. 24. tammikuuta 1969) on yhdysvaltalainen näyttelijä, joka tunnetaan muun muassa Lilah Morganin roolista televisiosarjassa *[[Angel (televisiosarja)|Angel]]*. Hän on esiintynyt myös elokuvissa, joiden joukossa on *[[Spy Hard – lupa läikyttää]]* (1996). 

Las Vegasissa, Nevadassa syntynyt Romanov saavutti jo teini-ikäisenä menestystä mallina. Hän meni 26. joulukuuta 2001 naimisiin elokuvatuottaja Nick Wechslerin kanssa, ja tytär syntyi kesäkuussa 2005.

## Aiheesta muualla
*
Kajagoogoo

**Kajagoogoo** on brittiläinen popyhtye, joka tunnetaan kappaleestaan ”Too Shy”, joka tuli ensimmäiseksi Britannian singlelistalla ja Billboard Hot 100 listalla viidenneksi.

Nick Beggs, Steve Askew, Stuart Neale ja Jez Strode perustivat yhtyeen nimellä Art Nouveau. Christopher Hamill löydettiin laulajaksi vastattuaan yhtyeen ilmoitukseen *[[Melody Maker]]* -lehdessä. Hän oli aiemmin tehnyt pieniä televisio- ja musikaalirooleja ja oli ollut lyhytaikaisissa yhtyeissä, joiden aikana hän otti taiteilijanimensä. Art Nouveau muutettiin mitään tarkoittamattomaksi Kajagoogooksi ajatuksen tullessa lapsen jokelluksesta "gagagoogoo". Kajagoogoossa Limahlista tuli sanoittaja yhdessä Beggsin kanssa yhtyeen jäsenten säveltäessä musiikin.

Yhtyeessä kehittyi pian kansainvälisen läpimurron jälkeen erimielisyyksiä musiikin suunnasta ja käytettävistä ideoista ja Limahl erotettiin Beggsin alkaessa myös laulaa. Yhtye esiintyi Suomessa Limahlin ollessa vielä mukana.

Kajagoogoo muutti tyyliään osittain jazz-vaikutteiseksi albumilla *[[Islands (Kajagoogoon albumi)|Islands]]*. Stroden erottua nimeksi lyhennettiin Kaja. Yhtye hajosi varsin pian *[[Crazy People’s Right to Speak]]* -albumin jälkeen.

Yhtye kokoontui 1980-luvun nostalgia-aallon myötä uudelleen. Uusin albumi *[[Gone to the Moon]]* nauhoitettiin ilman Limahlia ja Jez Strodea ennen päätöstä koota suosituin kokoonpano uudelleen.

## Jäsenet
* Limahl (Christopher Hamill) - laulu
* Nick Beggs - basso, Chapman Stick, laulu Limahlin erottua yhtyeestä
* Steve Askew - kitara
* Stuart Neale - kosketinsoittimet
* Jez Strode - rummut, lyömäsoittimet

## Diskografia
### Albumit
* White Feathers (1983)
* Islands (1984)
* Crazy People’s Right to Speak (1985)
* Gone to the Moon (2008)

### Singlet
* Too Shy (1983)
* Oh to Be Ah (1983)
* Hang on Now (1983)
* Big Apple (1983)
* The Lions Mouth (1984)
* Turn Your Back on Me (1984)
* Shouldn’t Do That (1985)
* Rocket Boy (Internet-julkaisu) (2007)

## Lähteet

## Aiheesta muualla
* Kajagoogoon virallinen kotisivu
Too Shy

**Too Shy** on Kajagoogoon menestynein single, joka julkaistiin omalla singlellä ja albumilla *[[White Feathers]]* vuonna 1983. Kappaleesta tuli kansainvälinen menestys ja se on edelleen yhtyeen tunnetuin yksittäinen laulu. Se oli myös albumin *White Feathers* ensimmäinen single. Kappaleesta on tehty sen suosion vuoksi erilaisia versioita. Kuitenkin alkuperäinen versio on tunnetuin. ”Too Shy” on julkaistu myös useilla albumeilla, joilla on 1980-luvun hittisinglejä. Singlen B-puolena on kappaleen instrumentaaliversio.

## Kappaleet
;A-puoli
#

;B-puoli
#

## Aiheesta muualla
* Kappale Radio.Blog.Clubissa.
Devon Alan

**Devon Alan** (s. 7. heinäkuuta 1991) on yhdysvaltalainen näyttelijä. Hän syntyi Los Angelesissa, Kaliforniassa, ja tuli alun perin tunnetuksi roolistaan elokuvassa *Ystäväni Simon Birch* (1998).

Alanin myöhempien roolien joukkoon lukeutuu osa elokuvassa *Alakynnessä* (2004).

## Aiheesta muualla
*
Batman Begins (videopeli)

**Batman Begins** on Eurocomin kehittämä sekä EA Gamesin ja Warner Bros I.E:n julkaisema toimintaseikkailu- ja hiiviskelypeli. Peli julkaistiin vuonna  päivää ennen *[[Batman Begins]]* -elokuvan ensi-iltaa. Peli seuraa elokuvan tavoin Batmanin syntymistä legendaksi, kun hän maailman kiertueensa päätteeksi palaa takaisin suojelemaan Gotham Citya.

## Äänirooleissa

## Aiheesta muualla
* 
* 
* Eurocom.co.uk 
* Voice Chasers
Marc Alaimo

**Michael Anthony ”Marc” Alaimo** (s. 5. toukokuuta 1942 Milwaukee, Wisconsin) on yhdysvaltalainen näyttelijä. Hänet tunnetaan muun muassa 1990-luvun tieteissarjasta *[[Star Trek: Deep Space Nine]]*, jossa hän näytteli useassa jaksossa konnaa nimeltä Dukat.

Alaimo kasvoi Milwaukeessa ja opiskeli draamaa Marquetten yliopistossa. Hän muutti New Yorkiin tavoitellakseen teatteriuraa, mutta päätyi off-Broadway-näytelmien lisäksi esiintymään myös saippuasarjoissa. Kun hänen roolinsa *[[Somerset (televisiosarja)|Somerset]]*-saippusarjassa päättyi 1970-luvun alkupuolella, Alaimo päätti koettaa uraa Hollywoodissa ja muutti vaimonsa ja esikoispoikansa kanssa Los Angelesiin. 

Alaimon uraan on mahtunut myös pieniä rooleja tunnetuissa elokuvissa, kuten *[[Likainen Harry ja murhapooli]]* (1988) ja *[[Total Recall – unohda tai kuole]]* (1990). Hän on myös esiintynyt ääninäyttelijänä videopelissä *[[Call of Juarez]]*.

Alaimo on ollut kahdesti naimisissa, ja hänellä on kummastakin liitosta yksi lapsi. 

## Lähteet

## Aiheesta muualla

*
Harrisin sopimus

**Ystävyyden ja kaupan sopimus** (, ) solmittiin Yhdysvaltojen ja Japanin välillä Ryōsen-jissä Shimodassa 29. heinäkuuta vuonna 1858. Se seurasi vuoden 1854 Kanagawan sopimusta, joka avasi japanilaisia satamia yhdysvaltalaisille aluksille ja salli Yhdysvaltain konsulin muuttaa Shimodaan. Vaikka Matthew Perry onnistui sopimuksella saamaan Yhdysvaltojen laivoille polttoainetta ja suojaa, hän jätti merkittävän kysymyksen kaupasta Townsend Harrisille, toiselle Tokugawa-bakufun kanssa neuvotelleelle yhdysvaltalaiselle lähettiläälle. Sen vuoksi vuoden 1858 sopimusta kutsutaan usein nimellä **Harrisin sopimus**. 

Japanilaisten vastustuksen murtamiseen kului Yhdysvalloilta kaksi vuotta. Kun brittien vaatimukset samanlaisista etuoikeuksista vaikuttivat uhkaavan Japania, Tokugawa-hallitus suostui lopulta Yhdysvaltojen vaatimuksiin. Sopimuksen merkittävimmät kohdat olivat:

* Diplomaattien vaihto
* Edon, Kōben, Nagasakin, Niigatan ja Jokohaman satamien avaaminen ulkomaankaupalle
* Yhdysvaltain kansalaisten mahdollisuus asua ja tehdä kauppaa näissä satamissa
* Ekstraterritoriaalisuusjärjestelmä, jonka mukaan ulkomaalaisia asukkaita koskivat heidän omat lakinsa Japanin lakien sijaan 
* Kiinteät ja alhaiset tuonti- ja vientitullit, jotka olivat kansainvälisessä hallinnassa 

Sopimus toimi mallina samantyyppisille sopimuksille, jotka Japani solmi muiden ulkovaltojen kanssa seuraavien viikkojen aikana. Nämä epätasa-arvoiset sopimukset rajoittivat Japanin itsenäisyyttä ensimmäistä kertaa sen historiassa; ne paljastivat Japanin kasvavan heikkouden, ja länsi näki ne verukkeena Japanin mahdolliselle kolonisaatiolle. Kansallisen aseman ja vahvuuden takaisin saamisesta tuli japanilaisille kaiken ylittävä prioriteetti. Sopimuksen seurauksia kotimaassa olivatkin bakufun vallan loppu ja uuden keisarillisen hallinnon perustaminen. 

## Lähteet

## Aiheesta muualla
Patricia Clarkson

**Patricia Davies Clarkson** (s. 29. joulukuuta 1959 New Orleans, Louisiana, Yhdysvallat) on yhdysvaltalainen näyttelijä. Hän on poliitikko Jackie Clarksonin tytär.

Clarkson opiskeli Fordhamin yliopistossa ja Yalen teatteri-ilmaisun koulussa. Hänen elokuviensa joukossa ovat *[[Lahjomattomat]]* (1987), *[[Likainen Harry ja murhapooli]]* (1988), *[[Kaukana taivaasta]]* (2002), *[[Rakkauden resepti]]* (2007), *[[Suljettu saari]]* (2010), *[[Vain seksiä]]* (2011) ja *[[Sinä päivänä]]* (2011).

Clarkson oli ehdolla parhaan naissivuosan Oscar-palkinnon saajaksi roolistaan elokuvassa *[[Aprilin juhlat]]* (2003). Hän on voittanut vuosina 2002 ja 2006 kaksi Emmy-palkintoa esiintymisistään televisiosarjassa *[[Mullan alla]]*. Hän oli Golden Globe -ehdokkaana 2004. 

## Filmografia

## Aiheesta muualla

*
Rachel Ticotin

**Rachel Ticotin** (s. 1. marraskuuta 1958) on yhdysvaltalainen näyttelijä. Hänellä on ollut rooleja muiden muassa elokuvissa *[[Total Recall – unohda tai kuole]]* (1990) ja *[[Con Air – lento vapauteen]]* (1997). Hän näytteli yhtä pääosista televisiosarjassa *[[Kova laki: Los Angeles]]* (2011).

Ticotin on kotoisin New Yorkin Bronxista. Hän oli naimisissa näyttelijä David Caruson kanssa vuosina 1983–1989, ja heillä on yhteinen tytär. Vuonna 1998 Ticotin meni naimisiin näyttelijä Peter Straussin kanssa.

## Lähde

## Aiheesta muualla
*  
*
Yleisurheilun GP-kausi 2008

**Yleisurheilun GP-kausi 2008** tarkoittaa kilpailukauden 2008 aikana järjestettyjä IAAF:n hyväksymiä Grand Prix -tason yleisurheilukilpailuja. Kilpailuja on jaoteltu sarjoihin, joita ovat , Kultainen liiga, Super Grand Prix ja Grand Prix. Kilpailut muodostavat n.

## IAAF:n yleisurheilufinaali

## Kultainen liiga

## Super Grand Prix

### Qatar Athletic Super Grand Prix 2008
Qatar Athletic Super Grand Prix 2008 järjestettiin 9. toukokuuta.

**Miehet**

**Naiset**

## Grand Prix

### Shanghai Golden Grand Prix
Shangai Golden Grand Prix järjestettiin 28. syyskuuta 2007.

**Miehet**

**Naiset**

### Telstra Melbourne Track Classic
Telstra Melbourne Track Classic järjestettiin 21. helmikuuta.

**Miehet**

**Naiset**

### Osaka GP 2008
Osaka GP 2008 järjestettiin 10. toukokuuta.

**Miehet**

**Naiset**

### Meeting Grand Prix IAAF de Dakar
Meeting Grand Prix IAAF de Dakar järjestettiin 17. toukokuuta.

**Miehet**

**Naiset**

### FBK-Games
FBK-Games järjestettiin 24. toukokuuta.

**Miehet**

**Naiset**

### Grande Premio Brasil Caixa de Atletismo
Grande Premio Brasil Caixa de Atletismo järjestettiin 25. toukokuuta.

**Miehet**

**Naiset**

### Reebok Grand Prix
Reebok Grand Prix järjestettiin 31. toukokuuta.

**Miehet**

**Naiset**

### Prefontaine Classic
Prefontaine Classic järjestettiin 8. kesäkuuta.

**Miehet**

**Naiset**

### Zlata Tetra - Golden Spike
Zlata Tetra - Golden Spike järjestettiin 12. kesäkuuta.

**Miehet**

**Naiset**

### 26º Meeting de Atletismo Madrid 2008
26º Meeting de Atletismo Madrid 2008 järjestettiin 5. heinäkuuta.

**Miehet**

**Naiset**

### Athens Grand Prix
Athens Grand Prix järjestettiin 13. heinäkuuta.

**Miehet**

**Naiset**

## Lähteet
* http://www.iaaf.org/GP08/results/index.html

### Viitteet
M/S Maersk Voyager

**M/S Maersk Voyager** () on alankomaalaisen Norfolklinen omistama ro-ro-rahtialus. Alus on rakennettu vuonna 2000 Flensburger Schiffbau-Gesellschaftin telakalla Flensburgissa, Saksassa. *Maersk Voyager* on rekisteröity Alankomaiden lipun alle ja sen kotisatama on Vlaardingen.

Maersk Voyagerin sisaraluksia ovat M/S Maersk Vlaardingen, M/S UND Birlik, M/S UND Atılım, M/S UND Ege ja M/S UND Adriyatik.

## Käyttöhistoria

Kölinlasku tapahtui 22. toukokuuta 2000, ja 3. elokuuta alus laskettiin vesille. 3. marraskuuta se luovutettiin Und Ro/Ro Isletmeleri AS:n omistukseen, joka rekisteröi sen Turkin lipun alle nimellä *UND Karadeniz*. Kotisatamaksi tuli Istanbul. Tämän jälkeen alus aloitti liikennöinnin Istanbulin ja Italian Triesten välillä. Vielä vuonna 2000 alus siirtyi Und Denizcilik A.S:n omistukseen. Vuodesta 2004 vuoteen 2005 saakka alus oli U.N. Deniz Tasimaciligi A.S:n omistuksessa, jonka jälkeen alus siirtyi alankomaalaisen Norfolklinen omistukseen, joka rekisteröi aluksen *Maersk Voyager* -nimisenä Alankomaiden lipun alle. Vuonna 2006 alus aikarahdattiin BMMS:n Augustan ja Ravennan väliseen liikenteeseen. Myöhemmin samana vuonna alus aikarahdattiin belgialaisen Cobelfretin liikenteeseen. 2. lokakuuta 2006 Norfolkline aloitti liikennöinnin Maersk Voyagerilla reitillä Vlaardingen–Killingholme.

## Lähteet

## Aiheesta muualla
*Fakta om Fartyg – M/S UND Karadeniz 
*Maersk Voyager Norfolklinen sivuilla  
*The ferry site – M/F Maersk Voyager
Peter Strauss

**Peter Strauss** (s. 20. helmikuuta 1947) on yhdysvaltalainen näyttelijä. Hän sai Emmy-palkinnon vuonna 1979 ja oli ehdolla myös vuosina 1976 ja 1981. Vuosien 1977–1994 aikana Strauss oli viidesti ehdolla Golden Globen saajaksi. 

Strauss on ollut vuodesta 1998 naimisissa näyttelijäkollegansa Rachel Ticotinin kanssa. 

## Aiheesta muualla
* 
*
Kyōhō-uudistukset

**Kyōhō-uudistukset** () tarkoittavat Japanissa shōgun Tokugawa Yoshimunen Edo-kaudella aloittamia uudistustoimia. Ne kestivät Yoshimunen hallituskauden alusta vuodesta 1716 vuoteen 1736 saakka. Ne on nimetty Kyōhō-aikakausinimen mukaan.

Uudistusten tarkoituksena oli parantaa Japanin ja bakufun taloudellista tilannetta. Yoshimune halusi leikata menoja ja elintasoa, joten gokeninien ja hatamoto-samuraiden stipendejä pienennettiin. Daimioilta vaadittiin erikoisvero ja maatalousmaata lisättiin. 1700-luvulle tultaessa koban-kultarahan kultapitoisuus ja sen myötä luottamus valuuttaan olivat laskeneet, joten vanhaan kultapitoisuuteen palattiin vuonna 1714. Tämän jälkeen hopea- ja kultahinnat tasaantuivat. 

Vaikka Yoshimune onnistui jossain määrin tuomaan maan talouteen vakautta, hän ei kyennyt puuttumaan tuottamattomien samuraiden aiheuttamaan ongelmaan. Koska hän suhtautui ulkomaankauppaan penseästi, sitä ei voitu käyttää talousongelmien helpottamiseen. Ne jatkuivatkin myöhemmin Edo-kaudella. 

## Lähteet
*
Ronny Cox

**Daniel Ronald "Ronny" Cox** (s. 23. heinäkuuta 1938) on yhdysvaltalainen näyttelijä, laulaja-lauluntekijä ja kitaristi. 

Cox muistetaan elokuvista *[[Syvä joki]]* (1972), *[[Beverly Hills kyttä]]* (1984), *[[RoboCop]]* (1987) ja *[[Total Recall – unohda tai kuole]]* (1990). Hän on näytellyt myös televisiossa, muun muassa *[[Star Trek: The Next Generation]]issa*, *[[Tähtiportti|Tähtiportissa]]*, *[[Bonanza]]ssa* ja *[[Seikkailujen saari|Seikkailujen saaressa]]*. 

Musiikki on Coxin toinen intohimo näyttelemisen ohella. Hän on levyttänyt kahdeksan albumia itse tekemiään kappaleita. 

## Aiheesta muualla
*
Ilmari Majuri

**Ilmari Majuri** (s. 1979) on suomalainen kyyttökarjankasvattaja, kirjoittaja ja koirankasvattaja , joka on toiminut muun muassa *[[Voima (lehti)|Voima]]*-lehden kolumnistina. Hän on toiminut uhanalaisen kyyttökarjan säilymisen puolesta sekä Venäjän vinttikoirien kasvattajana.

## Tausta
Ilmari Majurin kiinnostus lehmiin juontaa juurensa jo lapsuudesta. Majuri tutustui kyyttökarjaan kuvanveistäjä Miina Äkkijyrkän järjestämän "nautavaelluksen" johdosta 1980-luvulla, kun Äkkijyrkkä marssitti lehmiä Helsingissä rautatieaseman ja eduskuntatalon ohitse. Kyyttörotu oli sukupuuton partaalla 1980-luvun alussa.

## Kyyttökarjan vaalija
Nuoresta iästään huolimatta Majuri on hoitanut alkuperäiskarjaa jo vuodesta 1996 alkaen. Hän on opiskellut maatalousoppilaitoksessa ja saanut oppia myös omaehtoisesti vanhaa kirjallisuutta lukemalla sekä alan vanhemmilta asiantuntijoilta, kuten Miina Äkkijyrkältä.

Majuri hankki omistukseensa kiteeläisen Vieno Nenosen 1990-luvulla yllättäen löytyneen ja taitavasti jalostetun kyyttökarjan kesällä 2003. Vieno Nenonen oli kuollut kolme vuotta aiemmin ja viimeiset vuodet karjaa hoitaneen Vienon pojan, Kauko Nenosen, terveyden petettyä viimeiset seitsemän lehmää, kolme sonnia ja kaksi vasikkaa muutti Kiteeltä Valkealaan 9. heinäkuuta.Karjarodun tulevaisuus on edelleen uhanalainen, koska se on taloudellisesti kannattamatonta ja sen säilyttäjät ovat lähinnä yksityishenkilöitä. Valtion geenipankki osti joitakin Majurin lehmiä tallentaakseen rodun ainutlaatuista geeniperimää.

Keväällä 2008 Majuri vuokrasi maatilan Espoon Luukista ja karjalle laitumet Nuuksion kansallispuistosta.  Majuri muutti keväällä 2014 Hausjärvelle josta hän muutti eläimineen Tornion Kantojärvelle.

## Nautojen kouluttajana

Nautakarjan tuntemus on tuonut työtilaisuuksia elokuva-alalla. Majuri vastasi Timo Koivusalon tulevan Täällä Pohjantähden alla -elokuvan nautojen ohjauksesta. 

## Dokumenttielokuva
Vuonna 2008 sai ensi-iltansa Antti Tuomikosken ohjaama Majurista kertova dokumentti *Melko kallista paskaa*. Tampereen taide- ja viestintäoppilaitoksen lopputyönä tehty elokuva esitettiin vuoden 2009 DocPointissa, ja se palkittiin Kettupäivät-tapahtuman opiskelijasarjassa parhaana dokumenttina. Heinäkuussa 2009 dokumentti nähtiin myös Yleisradion Dokumenttiprojektissa. Elokuvassa kerrotaan muun muassa, että Majurilla on Aspergerin oireyhtymä.

## Ilmari Majurista kertovia artikkeleita
* Nakutaiteilija sai sakot (Ilta-Sanomat 27.8.2007)
* Suomen Kuvalehti, Kallis kyyttö
* Voima: Kapinoiva Majuri, kyyttökarjan kasvattaja
*Mikaela Vuorio: "Kyyttökarjanpitäjä Uljas-Ilmari Majuri: Kyytöt ovat kansallisaarteisiimme verrattavaa yhteistä omaisuutta." Elonkehä 16-17/2005
*"Lehmäelämää. Valkealainen Ilmari Majuri on tinkimätön itäsuomenkarjan vaalija.", Seura 38/2006
* https://www.elonet.fi/fi/henkilo/1455934

## Lähteet

## Aiheesta muualla
*Ilmari Majurin kotisivut
Buddy Van Horn

**Wayne "Buddy" Van Horn** (20. elokuuta 1928 – 11. toukokuuta 2021) oli yhdysvaltalainen sijaisnäyttelijä ja elokuvaohjaaja. Hän tuli tunnetuksi pitkäaikaisesta yhteistyöstään Clint Eastwoodin kanssa. 

Eastwoodilla oli myös pääosat Van Hornin ohjaamissa elokuvissa *[[Lällärit lakoon]]* (1980), *[[Likainen Harry ja murhapooli]]* (1988) ja *[[Pink Cadillac]]* (1989). 

## Lähteet

## Aiheesta muualla
*
Karvinen (täsmennyssivu)

**Karvinen** voi tarkoittaa:

* Karvinen, Jim Davisin luoma sarjakuva
* Karvinen, elokuva vuodelta 2004
* Karvinen 2, elokuvan jatko-osa vuodelta 2006
* Karvinen, piirrossarja vuosilta 1988–1994.
* Karvinen, tietokoneanimaatiosarja vuodelta 2008
* Karvinen, tietokoneanimaatioelokuva vuodelta 2024.

## Sukunimi
* Aino-Maija Mylläri (o.s. *Karvinen*, s. 1986), suomalainen seiväshyppääjä
* Anne Karvinen-Poutanen (o.s. *Karvinen*, 1967–2024), suomalainen aitajuoksija ja valmentaja
* Annikki Karvinen (o.s. *Haavisto*, s. 1931), suomalainen tekstiilitaiteilija
* Antero Karvinen (s. 1934), suomalainen kenraalimajuri
* Arvo Karvinen (1934–2013), suomalainen järjestöneuvos
* Eetu Karvinen (s. 1993), suomalainen jääkiekkoilija
* Eino Karvinen (1893–1952), suomalainen jääkärieverstiluutnantti
* Erkki Karvinen (1918–2005), suomalainen arkkitehti
* Esko Karvinen (1922–1978), liikuntatieteilijä, professori
* Heikki Karvinen (s. 1947), jääkiekkovalmentaja ja jääkiekkoilija
* Jani Karvinen (s. 1975), suomalainen näyttelijä
* Jannik Karvinen (s. 1986), tanskalainen jääkiekkoilija, Heikki Karvisen poika
* Joni Karvinen (s. 1994), suomalainen keihäänheittäjä
* Jouko Karvinen (s. 1957), suomalainen yritysjohtaja
* Juha Karvinen (s. 1966), suomalainen jalkapalloilija
* Michelle Karvinen (s. 1990), tanskalais-suomalainen jääkiekkoilija ja olympiamitalisti, Heikki Karvisen tytär
* Otto Karvinen (s. 1990), suomalainen jääkiekkoilija, Eetu Karvisen veli
* Roni Karvinen (s. 2002), suomalainen jääkiekkoilija
* Shirly Karvinen (s. 1993), Miss Suomi 2016
* Tapani Karvinen (s. 1983), suomalainen poliitikko, Piraattipuolueen ent. puheenjohtaja
* Tea Karvinen (s. 1961), suomalainen skeleton-kelkkailija ja uutisvalokuvaaja
* Tero Karvinen (s. 1973), kuvataiteilija
* Väinö Karvinen (*Väinö Kouta*, 1885–1944), suomalainen opettaja ja runoilija
* Väinö Karvinen (1907–1992), suomalainen kenraalimajuri.